一個心臟究竟可以出現幾多問題?香港心臟專科學院代表李耿淵醫生就話,有名60歲出頭嘅患者,同時有三高、慢性腎衰竭、冠心病、心瓣病變等,最後仲出現埋心臟衰竭。喺多種疾病夾撃下,就算應該會出現心絞痛等比較明顯嘅病徵,都由於佢有糖尿病,神經線受到破壞而感受唔到痛楚。至於心臟衰竭而導致嘅氣喘,佢又以為只係年紀大身體差所致,搞到一直忽略心臟問題。直到佢突然出現心臟休克,入院檢查先發現心臟功能只剩25%,仲有主動脈嚴重收窄、三條主要血管嚴重鈣化等,情況好嚴重!喺呢種情況下,團隊見招拆招,連續進行咗幾次好複雜嘅通波仔手術,同埋開始服用多種藥物,包括抗血小板藥同SGLT-2抑制劑等,終於令心臟功能回升到接近50%。而家就立即去片,睇吓呢個多重受害的心臟係點樣挽救返嚟啦~
*李耿淵醫生提醒:以上內容僅供參考,所有預防及治療方法都有不同的成效、副作用及風險。如有懷疑,請向主診醫護人員查詢。
#心臟衰竭 #三高 #慢性腎衰竭 #冠心病 #心瓣病變 #心臟休克 #通波仔手術 #心臟科專科醫生 #香港心臟專科學院代表 #李耿淵醫生
Copyright © 版權所有 不得轉載